Bissa language

Bissa (bԑԑ Bisa (yinnԑ), Bisan, Bissanno (babig)), anԑ Mande buudi banԑ bԑ ya’dagͻbʋg tԑnsʋk baba Burkina Faso, ya’datiʋŋ-nya’aŋ Ghana nԑ ya’datiʋŋ baba Togo. Ba buudi pian’ad Bissa,Lewis, 2009 anԑ Mande language buudi pian’ad kanԑ wan pian’a si’eba bԑ Borgu Kingdom kʋdʋg kanԑ bԑ ya’nya’aŋ-datiʋŋ Benin ya’nya’aŋ-dagͻbʋg Nigeria, ka ba si’eba an Busa, Boko, nԑ Kyenga. Yʋʋr kanԑ ka lԑn mͻri buon Bissa nam anԑ Busansi, ka banԑ buon ala anԑ Mossi nԑ Kusasi pian’ad ni, bԑԑ ban buol ye Busanga.

 Yʋda 
Yʋ’ʋr la sͻbid gbaʋŋin si’em anԑ Bissa. Si’eba mԑ sͻbidi li ye Bisa, ka Mossi pian’ad ni an Busansi (babig) bԑԑ Busanga (yinnԑ); nwa’ bԑԑ li kͻn’ nԑ Bisa pian’ad kanԑ bԑ Zambia bԑԑ Busa pian’ad kanԑ bԑ Nigeria nԑ Benin la.

 Tԑŋ widigir 
Burkina Faso tԑŋin, ba pian’ad Bissa bԑ Boulgou, Koulpélogo, nԑ Kouritenga tԑԑn banԑ bԑ Centre-Est Region, ka lԑn bԑ Bazaga nԑ Zoundwéogo sʋ’ʋlim nam banԑ bԑ Centre–Sud Region (Garango, Gomboussougou, Zabré, nԑ Tenkodogo tԑnpʋʋs), nԑ tԑŋ titͻndig baba linԑ bԑ Ganzargou Province Plateau-Central Region.

Ghana sʋ’ʋlim ni, ba pian’ad Bissa bԑ Bawku Municipal District, si’eba mԑ bԑ districts nam anu banԑ bԑ Bawku traditional sʋ’ʋlim linԑ bԑ Upper East Region ka bam mԑ bԑ North East Region.

Togo tԑŋin, ba pian’ad Bissa bԑnԑ Tône Prefecture linԑ bԑ Savanes Region la. Nidib si’eba mԑ pian’ad Bissa bԑ Ivory Coast.

 La’asʋg 
Bissa buudi ppian’ad la an linԑ ka li yʋ’ʋr yi paalʋ bԑ Mande buudi nam banԑ bԑ Ghana nԑ Togo. Li paas nԑ Eastern Mande buudi pian’ad ni, linԑ ka buudi babig pian’ad paasi li pʋʋgin, banԑ ka ba pian’adi bԑ Volta River nԑ Borgu Kingdom, ka ba si’eba an Boko, Busa, Samo, nԑ Bokobaru.

 Kͻn’ͻb kͻn’ͻb 
Bissa mͻr kͻn’ͻb kͻn’ͻb anaasi:

 Barka bԑԑ Baraka (ka si’eba buon Eastern Bissa)
 Gormine bԑԑ Gourmyne pʋ lal nԑ Barka pian’ad la ka ba pian’adi li YARGATENGA bԑԑ     YARGATALA
 Lebre bԑԑ Zeba (ka si’eba buon Western Bissa)
 Leere (ka si’eba buon Northern Bissa)

Bissa buudi kanԑ ka ba pian’adi li zin’is bԑdigʋ anԑ Barka nԑ Lebre.

Bissa nidib banԑ bԑ ya’nya’aŋ la pian’ad anԑ Barka/Baraka. Banԑ bԑ ya’tuona la piana’ad anԑ Lebre/Zeba. Banԑ bԑ ya’tiʋŋ la pian’ad anԑ Lere. Banԑ bԑ ya’dagͻbʋg la pʋ mͻr ye ban pian’ad nԑ yinnԑ ma’a nԑ.

 Vowel nam 
FrontCentralBackClosei, ĩuNear-closeɪ, ɪ̃ʊ, ʊ̃Close-mideoOpen-midɛ, ɛ̃ɐ, ɐ̃ɔ, ɔ̃Opena, ã

 Consona nam 
LabialAlveolarPalatalVelarNasalmnɲŋPlosivevoicelessptkvoicedbdɡFricativevoicelessfsvoicedvzApproximantljwTrillr
Vanhoudt, Bettie (1999). Lexique Bisa-Français. Mandenkan.
Bissa alphabetABCDEƎƐFGHIƖJKLMNNyŊOƆPRSTUƲVWYZabcdeǝɛfghiɩjklmnnyŋoɔprstuʋvwyz 
Bissa-Barka Alphabet (Burkina-Faso)SIL 2016.ABDEƐƎFGHIƖKLMNƝŊOƆPRSTUƲWYZabdeɛəfghiɩklmnɲŋoɔprstuʋwyz

 Pian’ad mamisig 
PhraseLeereBarka/GourmyneLebreDuoe  walaDomireh  kiIdomlekiKԑm naburiahhEyahamkuompihiDiibforbilehobile

 Lebre bԑԑ Lere pian’aginma 
 Duoe wala: Domireh ki (lԑbisig: Domireh zain)
 Nintaŋ an wala: Sundareh ki (lԑbisig: Sundareh zain)
 zaam/yʋ’ʋŋ an wala: Yirbaa ki (lԑbisig: Yirbaa zain)
 Pʋ’ʋs ya: Barka
 An’sʋ’ʋm: Minga
 Kԑm na: Bur
 Kԑm: Ta
 Kԑn kԑn: An barka boi
 Man nͻŋif: Moi wam

 Busa nԑ Boko dim banԑ bԑ Benin bԑԑ Nigeria 
Busa nԑ Boko dim, Bissa buudi ayi’, yinnԑ bԑnԑ Nigeria ka yinnԑ bԑ Benin kpi’e nԑ Borgu, Nigerian zin’is banԑ an Niger, Kebbi nԑ Kwara nԑ Benin tԑԑns banԑ an Alibori nԑ Borgou.

Ban pian’ad nԑ Busa (ka ba lԑn buoni ba Bisã) nԑ Boko (ka ba lԑn buoni ba Boo). Ba buon bama ye Bussawa bԑ Hausa pian’adin.

 Gbanvԑԑnsa